recursal/SuperWikiNEXT-32B huggingface dataset:
"Salām"
সালাম (سَلَام) আরবি শব্দ। এর অর্থ হলো- শান্তি, প্রশান্তি, কল্যাণ, দোয়া, আরাম, আনন্দ ইত্যাদি। একটি সম্মানজনক অভ্যর্থনামূলক ইসলামি অভিবাদন হলো- ‘সালাম’। এ কারণে কারও সঙ্গে দেখা হওয়ার সঙ্গে সঙ্গে কথা বলার আগে সালাম দেয়া প্রিয় নবি সাল্লাল্লাহু আলাইহি ওয়া সাল্লামের নির্দেশ। তিনি বলেছেন, ‘কথা বলার আগে সালাম দাও।’

শব্দ হিসেবে
-----------

* ইসলামি শুভেচ্ছা বাক্য আসসালামু আলাইকুম-এর সংক্ষিপ্ত রূপ।
* *সালাম *salām** سلام, "শান্তি"-এর আরবি।

স্থান
-----

* সালাম, চাহারমহল ও বখতিয়ারি, ইরান
* সালাম, মালি
* দার এস সালাম, তানজানিয়া
* আল সালাম সেতু; সুয়েজ খাল সেতু দেখুন
* ওয়াদি-উস-সালাম, ইরাক
* সালাম স্ট্রিট, আবুধাবির একটি রাস্তা

আরও দেখুন
---------

* লাল সালাম, ভারত, পাকিস্তান, বাংলাদেশ এবং নেপালের সাম্যবাদীদের দ্বারা ব্যবহৃত একটি স্যালুট, অভিবাদন বা কোড শব্দ।

দ্ব্যর্থতা নিরসন পাতা এটি একটি **দ্ব্যর্থতা নিরসনকারী** পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে।   
 আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
***ফ্রেন্ড অফ দ্য ফ্যামিলি*** (ইংরেজি: *Friend of the Family*) হল ১৯৯৫ সালে মুক্তিপ্রাপ্ত একটি মার্কিন ড্রামা চলচ্চিত্র। ছবিটি ***এলকে’জ ইরোটিক নাইটস*** (ইংরেজি: *Elke's Erotic Nights*) বা সাধারণভাবে ***এলকে*** (ইংরেজি: *Elke*) নামেও পরিচিত। ছবিটির কাহিনিকার ও পরিচালক ছিলেন এডওয়ার্ড হোলজম্যান এবং এটিতে মুখ্য ভূমিকায় অভিনয় করেন শনা ও’ব্রায়েন ও গ্রিফিন ড্রিউ।

কাহিনি-সারাংশ
-------------

লিন্ডা ও জেফ বিবাহিত দম্পতি। তাঁরা তাঁদের সম্পর্ককে নিয়ন্ত্রণে আনার চেষ্টা করছেন। তাঁরা বেশি কথাবার্তা বলেন না। জেফ অতিমাত্রায় কাজপাগল মানুষ এবং লিন্ডার সন্দেহ তাঁর স্বামী তাঁর প্রতি বিশ্বস্ত নন। তাছাড়াও জেফের প্রথম পক্ষের দুই কলেজ-পড়ুয়া সন্তান মন্টানা ও জোশের সঙ্গেও তাদের কতাহ বলতে অসুবিধা হত। তারপর লিন্ডার পুরনো এক বন্ধুর ছোটো বোন এলকের সঙ্গে তাঁদের দেখা হল। এলকে স্বাধীনচেতা ও যৌনতার বিষয়ে অদম্য। তার সঙ্গে পরিবারের প্রত্যেকটি সদস্যেরই আবেগপ্রবণ ও রোম্যান্টিক সম্পর্ক গড়ে ওঠে। নতুন এই পরিস্থিতিতে এই ধরনের উন্মুক্ততা ও পারস্পরিক যোগাযোগের ফলও হয় অপ্রত্যাশিত।

কলাকুশলী
--------

* শনা ও’ব্রায়েন – এলকে টেলর
* গ্রিফিন ড্রিউ (নামলিপিতে অ্যানেলিন গ্রিফিন ড্রিউ) – লিন্ডা উইলিয়ামস স্টিলম্যান
* বার্ক মর্গান (নামলিপিতে সি. টি. মিলার) – জেফ স্টিলম্যান
* লিজা বয়েল – মন্টানা স্টিলম্যান
* উইল পটার – জোশ স্টিলম্যান

প্রতিক্রিয়া
------------

*ফ্রেন্ড অফ দ্য ফ্যামিলি* ছবিটির বর্তমানে রটেন টম্যাটোজে কোনও অনুমোদিত রেটিং নেই। তবে ওয়ান্ট-টু-সি-তে এই ছবির বর্তমান রেটিং ৬২%। টিভি গাইড ছবিটিকে পাঁচের মধ্যে তিন তারা রেটিং দিয়েছে।

সিক্যোয়েল
----------

১৯৯৬ সালে *প্যাসনেট রিভেঞ্জ* নামে সম্পূর্ণ পৃথক একটি ছবি মুক্তি পেয়েছিল। এই ছবিতেও শনা ও’ব্রায়েন অভিনয় করেছিলেন। তবে ব্যবসায়িক কারণে ছবিটিকে একটি সিক্যোয়েল হিসাবে রিব্র্যান্ড করা হয় এবং নাম দেওয়া হয় *ফ্রেন্ড অফ দ্য ফ্যামিলি ২*। ছবিটির পরিচালক ছিলেন ফ্রেড ওলেন রে (নামলিপিতে নিকোলাস মেডিনা নামে উল্লিখিত)। এই ছবিতে শনা ও’ব্রায়েন লিন্ডা নামে এক "ফেম ফ্যাটালে" চরিত্রে অভিনয় করেছিলেন।

তথ্যসূত্র
---------

1. ↑  "Friend Of The Family"। movies.tvguide.com। ৪ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৪।
2. ↑
3. ↑  "Friend of the Family 2:Overview"। movies.msn.com। ১ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৪।

বহিঃসংযোগ
---------

* *Friend of the Family* at the Internet Movie Database
* *Friend of the Family*  ওয়েব্যাক মেশিনে আর্কাইভকৃত ১৩ এপ্রিল ২০১৬ তারিখে at Rotten Tomatoes
* *Friend of the Family II* at the Internet Movie Database
* *Friend of the Family II* at Rotten Tomatoes
**মার্কোস নিকোলাস সেনেসি বারোন** (স্পেনীয়: Marcos Senesi, স্পেনীয় উচ্চারণ: [mˈaɾkos senˈesi]; জন্ম: ১০ মে ১৯৯৭; **মার্কোস সেনেসি** নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইংরেজ ক্লাব বোর্নমাথ এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৭ সালে, সেনেসি আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় দুই বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২২ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
---------------

মার্কোস নিকোলাস সেনেসি বারোন ১৯৯৭ সালের ১০ই মে তারিখে আর্জেন্টিনার কোনকোর্দিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

সেনেসি আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় দুই বছরে ৪ ম্যাচে অংশগ্রহণ করেছেন।

২০২২ সালের ৫ই জুন তারিখে, ২৫ বছর ও ২৬ দিন বয়সে, বাম পায়ে ফুটবল খেলায় পারদর্শী সেনেসি এস্তোনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৬২তম মিনিটে রক্ষণভাগের খেলোয়াড় লিসান্দ্রো মার্তিনেসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি আর্জেন্টিনা ৫–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে সেনেসি সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৭ নভেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ২০২২ | ১ | ০ |
| সর্বমোট | ১ | ০ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **মার্কোস সেনেসি** সংক্রান্ত মিডিয়া রয়েছে।

* সকারওয়েতে মার্কোস সেনেসি (ইংরেজি) উইকিউপাত্তে এটি সম্পাদনা করুন
* সকারবেসে মার্কোস সেনেসি (ইংরেজি) উইকিউপাত্তে এটি সম্পাদনা করুন
* বিডিফুটবলে মার্কোস সেনেসি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মার্কোস সেনেসি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মার্কোস সেনেসি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মার্কোস সেনেসি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মার্কোস সেনেসি (ইংরেজি) উইকিউপাত্তে এটি সম্পাদনা করুন
**সুলতান কাবুস গ্রান্ড মসজিদ** ওমানের প্রধান মসজিদ।

নির্মানকাজ
----------

১৯৯২ ওমানের সুলতান কাবুস চিন্তা করেন তার দেশ ওমানে একটি গ্রান্ড মসজিদ থাকা উচিত। তাই ১৯৯৩ সালে মসজিদটি নির্মানের উদ্দেশ্যে বিভিন্ন স্থাপতির নকশা নিয়ে একটি প্রতিযোগিতা অনুষ্ঠিত হয় এবং এই প্রতিযোগিতার পর ১৯৯৫ সালে বাউশের নামক স্থানের মসজিদটির নির্মানকাজ শুরু হয়। এই মসজিদটি নির্মানে দায়িত্ব পালন করে কার্লিয়ন আলাওই এলএলসি (Carillion Alawi LLC) এবং মসজিদটি তৈরীতে ছয় বছর ও চার মাস সময় লাগে।

মসজিদটি তৈরীতে ৩,০০,০০০ ভারতীয় পাথর ব্যবহৃত হয়। প্রধান প্রার্থনা কক্ষটির স্থানীয় নাম "মুসালা", যার আকৃতি বর্গাকার (বহিঃপরিমাপ ৭৪.৪X৭৪.৪ মিঃ)। এই প্রধান প্রার্থনা কক্ষের ছাদের মধ্যভাগে একটি কেন্দ্রীয় গম্বুজ আছে, যা ভূমি থেকে ৫০ মিঃ উচ্চতায় অবস্থিত। এই মসজিদটির প্রধান বৈশিষ্ট্যপূর্ণ অংশগুলো হল গম্বুজ এবং প্রধান মিনার (উচ্চতা ৯০ মিঃ) এবং চারটি পার্শ্ব মিনার (উচ্চতা ৪৫.৫ মিঃ)। প্রধান মুসাল্লা বা প্রার্থনা কক্ষটি ৬,৫০০ জনেরও বেশি মুসল্লী ধারণ করতে সক্ষম। তার পাশাপাশি মহিলা মুসাল্লা বা প্রার্থনা কক্ষটি ৭৫০ জন মুসল্লী ধারণ করতে পারে। বাহিরের খোলা অংশে ৮,০০০ মুসল্লী নামাজ আদায় করতে পারে। এছাড়া সীমানার অভ্যন্তরের অতিরিক্ত স্থানে এবং করিডরসহ এই মসজিদের মোট ধারণক্ষমতা ২০,০০০ মুসল্লী।

বিশ্বের দ্বিতীয় বৃহত্তম হাতে বোনা কার্পেট এবং ঝাড়বাতি
-------------------------------------------------------

এই মসজিদের অভ্যন্তরের প্রধান বৈশিষ্ট্যপূর্ণ জিনিস হল মূল প্রার্থনা কক্ষের কার্পেট, যা পুরো মেঝে জুড়ে বিদ্যমান। এই কার্পেটে ১,৭০০,০০০,০০০ টি সুতার বন্ধন, ওজন ২১ মেট্রিক টন এবং এটি তৈরীতে চার বছর সময়ে লেগেছিল। এই কার্পেট তৈরীর সময় ক্লাসিক্যাল তাব্রিজ, কাশান এবং ইসাফাহান এর ঐতিহ্য বজায় রেখে ডিজাইন করা হয়েছিল। ২৮ টি বিভিন্ন স্তরের রঙের সমন্বইয় ঘটেছে এই কার্পেটে। বেশিরভাগ রঙ প্রাকৃতিক উপায়ে তৈরীকৃত। এটি বিশ্বের দ্বিতীয় বৃহত্তম টুকরাবিহীন কার্পেট। রয়্যাল কোর্ট অব সালতানাত অব ওমানের দেওয়ানের আদেশে, সুলতান কাবুস গ্রান্ড মসজিদের প্রধান প্রার্থনা কক্ষটির পুরো মেঝেতে বিছানোর জন্য এই হাতে বোনা কার্পেটটি তৈরী করেছে ইরান কার্পেট কোম্পানী (ICC)। এই কার্পেটের পরিমাপ ৭০X60 মিঃ এবং এই এক টুকরা কার্পেট প্রধান প্রার্থনা কক্ষের ৪,৩৪৩ বর্গমিঃ মেঝেতে বিছানো।
মূল প্রার্থনা কক্ষের ছাদের সঙে লাগানো একটি ঝাড়বাতি, যা ১৪ মিঃ লম্বা এবং এটি তৈরী করে জার্মানের কোম্পানী ফৌস্টিগ (Company Faustig)। এই মসজিদটি ৪,১৬,০০০বর্গমিঃ স্থানে তৈরী করা হয়েছে এবং মসজিদ কমপ্লেক্সটি এর আয়তন বৃদ্ধি করেছে ৪০,০০০ বর্গমিঃ।
২০০১ সালের ৪মে নবগঠিত মসজিদটি ওমানের সুলতান উদ্বোধন করেন।

গ্যালারী
--------

তথ্য
----

1. ↑  Oman Green Awards picks Carillion as 'Green Guardian'  ওয়েব্যাক মেশিনে আর্কাইভকৃত ১৩ জানুয়ারি ২০১৪ তারিখে Omaninfo, 25 June 2011

বহিঃসংযোগ
---------

* Official site from the Ministry of Information
* Video and pictures of the Grand Mosque
* 7 Biggest Chandeliers in the World
* Official Panoramic virtual tour of the Grand Mosque by the Diwan of Royal Court
**টাই-আহােম চিত্রশৈলী** হল মধ্যযুগীয় অসমীয়া চিত্রশৈলীর একটা শৈলী যা আসামে টাই-আহােম শৈলীরূপে পরিচিত। বহিঃভারত থেকে এখানে আসা এই চিত্রাঙ্কন শৈলী উজনি আসামের বৌদ্ধবিহারসমূহের ভিতর সীমাবদ্ধ।  এই শৈলীতে চিত্রিত মাত্র দুটি পুথিচিত্র উদ্ধার হয়েছে – ফুং চিন (১৪৭৩ খ্রী:) ও চুক-টান্তা-কিম্পং (১৫২৩ খ্ৰী:)। শেষেরটি বুরঞ্জী ও পুরাতত্ত্ব বিভাগে সংরক্ষিত ফুং চিঙের লেখক ও চিত্রকর চাও কিয়াং শেন। দ্বিতীয়টির লেখক নােজা কিং। লােহিত সীমান্তের বৌদ্ধবিহারসমূহে এখনও টাই-আহােম শৈলীতে পুথি চিত্রিত হয়। আলােচিত পুথিদুটিতে আহােমদের স্বর্গ-নরকের বর্ণনা, নৈসর্গ, পূজা ও হীনযান বৌদ্ধমতের কথা চিত্রিত হয়েছে। পটভূমি চিত্রণের প্রতি অমনযােগ, পরিপ্রেক্ষি গুণের অভাব, উচ্চ মর্যাদাসম্পন্নদেরকে বড়ো করে ও কম মর্যাদাসম্পন্নদের ছোট করে অঙ্কন করা প্রযত্ন, যেকোনাে একদিকে হেলে পড়া মাথা, বিভিন্ন মুদ্ৰার সংযােগ, জোঙা দীর্ঘ আঙুলের মনােরম চিত্রণ, পুতুলের মত দেহাবয়বের ছলে নর-নারীর রূপাংকন এই চিত্রশৈলীর কয়েকটি উল্লেখ করার মত বৈশিষ্ট্য। অন্যান্য রঙের সাথে সােনালী রঙের মিলন এই চিত্রশৈলীর অন্য একটি উল্লেখযােগ্য বৈশিষ্ট্য। ১৭৮২ সালে চিত্রিত তৃতীয়স্কন্ধ ভাগবত্র চিত্ররাজিকে ড° দাশগুপ্ত (রজতানন্দ দাশগুপ্ত-২টি ইণ্ডিয়ান ম্যানুস্ক্রিপ্টে পেইন্টিং) টাই আহােম শৈলীতে চিত্রিত বলে উল্লেখ করেছেন যদিও সেটির চিত্রিকারাজি যথার্থত চিত্রশৈলীরই বলেও কিছু লোক মত প্ৰকাশ করেন৷

তথ্যসূত্র
---------

1. ↑  অসমর সংস্কৃতি কোষ, সম্পাদক- ডঃ নারায়ণ দাস, পরমানন্দ রাজবংশী, অসমীয়া বিভাগ, প্রাগজ্যোতিষ মহাবিদ্যালয়, জ্যোতি প্রকাশন, ২০১৪, পৃষ্ঠা-২৬৬
2. ↑  অসমর সংস্কৃতি কোষ, জ্যোতি প্রকাশন, ২০১৪, পৃষ্ঠা-২৬৬
**নেপাল মজুমদার** (২২ জানুয়ারি ১৯২৬ - ৫ ফেব্রুয়ারি, ২০০১) ছিলেন বিশিষ্ট রবীন্দ্র-বিশেষজ্ঞ, গবেষক ও প্রাবন্ধিক।

জন্ম ও প্রারম্ভিক জীবন
----------------------

নেপাল মজুমদারের জন্ম ১৯২৬ খ্রিস্টাব্দের ২২ শে জানুয়ারি অবিভক্ত বাংলার অধুনা পশ্চিমবঙ্গের বীরভূম জেলার হেতমপুরে। ১৯৪২ খ্রিস্টাব্দে ম্যাট্রিক পাশ করার পরই তিনি ভারতের স্বাধীনতা আন্দোলনে যোগ দেন। ওই বছরের আগস্ট আন্দোলনে তিনি  দুবরাজপুরের সিভিল কোর্ট ও ডাকঘর অভিযানের মূল সংগঠক ছিলেন। ১৯৪৬ খ্রিস্টাব্দে বৃটিশ পুলিশ লয়াবাদ কয়লাখনি থেকে তাকে গ্রেফতার করে। ১৯৫৪ খ্রিস্টাব্দে তিনি কমিউনিস্ট পার্টির সদস্যপদ লাভ করেন।

রবীন্দ্রচর্চা ও গবেষণা
----------------------

স্বাধীনতা আন্দোলনের সঙ্গে জড়িত থাকার সময় থেকেই তিনি  রবীন্দ্রনাথ ঠাকুরের জীবন ও চিন্তাধারায় অনুপ্রাণিত ছিলেন। স্বাধীনতালাভের পর ১৯৪৯ খ্রিস্টাব্দ হতে তিনি নিয়মিত শুরু করেন গবেষণা। বামপন্থী মতাদর্শে দীক্ষিত হলেও রবীন্দ্রনাথ ছিলেন তার মনের গভীরে - নানাভাবে অনুসন্ধান করেছেন তাঁকে। বামপন্থী চিন্তক গদ্যচর্চায় সোজাসুজি সত্যকে জানতে নতুন নতুন বিষয়ে প্রামাণ্য গ্রন্থ, চিঠিপত্র, পত্র-পত্রিকার যুক্তি পরম্পরায় *গদ্যের কড়া হাতুড়ি*র কথাই এসেছে তার রচনায়। রবীন্দ্রনাথ সম্পর্কে শ্রমসাধ্য কাজ করেছেন ছয়টি গ্রন্থে - **ভারতে জাতীয়তা ও আন্তর্জাতিকতা ও রবীন্দ্রনাথ** শীর্ষক তথ্যের আকর সমৃদ্ধ গ্রন্থে। তার নিজের কথায় এটি ছিল *সিরিয়াস গবেষণাগ্রন্থ*। দীর্ঘজীবনকালের রচনাবলী, কর্মকাণ্ড, সাধনা ও চিন্তন,সেই সঙ্গে শুধু জাতীয় ক্ষেত্রেই নয়, সেসময়ের বিশ্বের যাবতীয় জ্বলন্ত সমস্যা কীভাবে *তীব্র স্পর্শচেতনশীল মহান মানবতাবাদী কবি*কে বিচলিত করত, তা গ্রথিত হয়েছে এই মহাগ্রন্থটিতে। এই গ্রন্থটির জন্য তিনি ১৯৭৮ খ্রিস্টাব্দে পশ্চিমবঙ্গ সরকারের রবীন্দ্র পুরস্কার লাভ করেন এবং ১৯৮৬ খ্রিস্টাব্দে রবীন্দ্রভারতী বিশ্ববিদ্যালয় প্রদান করে ডি. লিট উপাধি। কলকাতা বিশ্ববিদ্যালয়ের জগত্তারিণী স্বর্ণ পদক লাভ করেন ১৯৯৩ খ্রিস্টাব্দে।

অসংখ্য প্রবন্ধ রচনাও করেছেন তিনি। তার 
অন্যান্য উল্লেখযোগ্য গ্রন্থগুলি হল-

* *রবীন্দ্রনাথ ও সুভাষচন্দ্র*
* *রবীন্দ্রনাথ:কয়েকটি রাজনৈতিক প্রসঙ্গ*
* *মহাজাতি সদনের অধিকার প্রসঙ্গে*
* *বন্দিমুক্তি ও ব্যক্তি-স্বাধীনতার স্বপক্ষে*
* *বিশ্বভারতীর বন্ধুরা: গান্ধীজী ও কয়েকজন*
* *রবীন্দ্রনাথ ও অমিয় চক্রবর্তী*
* *চিরস্থায়ী ও রায়তয়ী: বাংলার প্রখ্যাত বুদ্ধিজীবীরা*

এছাড়াও তিনি সত্যেন্দ্রনাথ ঠাকুরের বোম্বাই প্রেসিডেন্সির রায়তওয়ারী ব্যবস্থার বিস্তারিত এবং তথ্যপূর্ণ বিবরণ - *বোম্বাই রায়ৎ* সম্পাদনা করেছেন।

জীবনাবসান
---------

নেপাল মজুমদার ২০০১ খ্রিস্টাব্দের ৫ই ফেব্রুয়ারি প্রয়াত হন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২০৭,২০৮, আইএসবিএন ৯৭৮-৮১-৭৯৫৫-২৯২-৬
**প্রকট চিকিৎসাবিজ্ঞান** (ইংরেজি: Acute medicine) বলতে অন্তররোগ চিকিৎসাবিজ্ঞানের একটি শাখাকে বোঝায়, যাতে হাসপাতালে বিভিন্ন ধরনের জরুরি চিকিৎসনীয় অবস্থা নিয়ে ভর্তিকৃত প্রাপ্তবয়স্ক রোগীদের তাৎক্ষণিক ও দ্রুত বিশেষজ্ঞ ব্যবস্থাপনার বিষয়টি অধ্যয়ন করা হয়। ২০০০-এর দশকের শুরুতে চিকিৎসাবিজ্ঞানের একটি নিবেদিত ক্ষেত্র হিসেবে যুক্তরাজ্যে প্রকট চিকিৎসাবিজ্ঞানের বিকাশ ঘটে। একই সময়ে দেশটির বহুসংখ্যক হাসপাতালে **প্রকট চিকিৎসা বিভাগ** (Acute medical unit) প্রতিষ্ঠা করা হয়। প্রকট চিকিৎসাবিজ্ঞান ক্ষেত্রটি অপেক্ষাকৃত ব্যাপক জরুরি চিকিৎসাবিজ্ঞান ক্ষেত্রটি থেকে স্বতন্ত্র। জরুরি চিকিৎসাবিজ্ঞানে হাসপাতালের জরুরি বিভাগে ভর্তিকৃত সব ধরনের রোগীর ব্যবস্থাপনা সম্পর্কে অধ্যয়ন করা হয়, অন্যদিকে প্রকট চিকিৎসাবিজ্ঞানে কেবলমাত্র অন্তররোগ চিকিৎসা বিশেষজ্ঞ দ্বারা নির্ণীত রোগের ব্যবস্থাপনা নিয়ে অধ্যয়ন করা হয়। উত্তর আমেরিকা মহাদেশে প্রচলিত হাসপাতাল চিকিৎসাবিজ্ঞান ক্ষেত্রটির সাথে এই ক্ষেত্রটির সাদৃশ্য ও বৈসাদৃশ্য উভয়ই বিদ্যমান, যা যুক্তরাজ্য ও উত্তর আমেরিকার স্বাস্থ্যব্যবস্থাগুলির মধ্যকার পার্থক্যগুলির একটি প্রতিফলন।

তথ্যসূত্র
---------

1. 1 2 3  Dowdle JR (নভেম্বর ২০০৪)। "Acute medicine: past, present, and future"। *Emerg Med J*। **21** (6): 652–3। ডিওআই:10.1136/emj.2003.012211। পিএমআইডি 15496684। পিএমসি 1726512 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Wachter RM; Bell D (২০১২)। "Renaissance of hospital generalists"। *BMJ*। **344**: e652। এসটুসিআইডি 206896335। ডিওআই:10.1136/bmj.e652। পিএমআইডি 22331278। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**প্রকৃত ভূমি অবস্থান রেখা** (Actual Ground Position Line) ভারত ও পাকিস্তানের মধ্যে সিয়াচেন হিমবাহ অঞ্চলে অবস্থিত সীমান্ত রেখা। এই রেখা নিয়ন্ত্রণ রেখার সবচেয়ে উত্তর বিন্দু থেকে পশ্চিম ইন্দিরা টোল অব্দি অবস্থিত।

ইতিহাস
------

মূল নিবন্ধ: সিয়াচেন দ্বন্দ্ব
পাকিস্তানি সেনাবাহিনী সিয়াচেন হিমবাহ ও সালতোরো পর্বতশ্রেণী অধিকার করে নেবে এই আশঙ্কায় ১৯৮৪ খ্রিষ্টাব্দে এই অঞ্চলটি ভারত অপারেশন মেঘদূতের মাধ্যমে নিজেদের সামরিক দখলে নিয়ে আসে। তারপর থেকে ভারতীয় সেনাবাহিনী সালতোরো পর্বতশ্রেণী নিজেদের দখলে রেখেছে।

অবস্থান
-------

পশ্চিম ইন্দিরা টোল থেকে এই রেখা সালতোরো পর্বতশ্রেণীর মধ্যে দিয়ে সিয়া গিরিবর্ত্ম, সালতোরো কাংরি -১ পর্বত, বাইলাফন্ড গিরিবর্ত্ম , কে ১২ পর্বত, গ্যোং গিরিবর্ত্ম ও এনজে ৯৮৪২ ওপর দিয়ে গেছে। সালতোরো পর্বতশ্রেণীর ৭০০০ মিটারের চেয়ে উঁচু পার্বত্য মালভূমি ভারতীয় সেনাবাহিনী নিজেদের দখলে রেখেছে, যাতে পাকিস্তানি সেনাবাহিনী সালতোরো পর্বতশ্রেণী পর্বতারোহণ করে ভারতীয় ভূখন্ডে প্রবেশ করতে না পারে।

আরো দেখুন
---------

* সিয়াচেন দ্বন্দ্ব
* অপারেশন মেঘদূত

তথ্যসূত্র
---------

1. ↑  "Manning the Siachen Glacier"। Bharat Rakshak Monitor। 2003। ১৪ জুন ২০১২ তারিখে মূল থেকে আর্কাইভ করা। সংগ্রহের তারিখ 2011=01-27।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
উদ্ভিদের যে অংশগুলো মাটির উপরে থাক, তাদের একত্রে বিটপ বলে। উদ্ভিদবিজ্ঞানে, কাণ্ড, কাণ্ডের উপাঙ্গসমূহ, পাতা এবং পার্শ্ববর্তী কুঁড়ি, ফুলের কাণ্ড এবং ফুলের কুঁড়ি নিয়ে **বিটপ** গঠিত হয়।  বীজ অঙ্কুরোদগম পর নতুন বৃদ্ধিপ্রাপ্ত চারা যা উপরের দিকে বৃদ্ধি পায় তা একটি বিটপ,যা থেকে পরবর্তীতে পাতা উৎপন্ন হয়।বসন্তকালে, বহুবর্ষজীবী উদ্ভিদে বিটপ এক ধরনের নতুন বৃদ্ধি যা ভেষজ উদ্ভিদবিশিষ্ট মাটি থেকে উৎপন্ন হয় বা নতুন কাণ্ড বা ফুলের বৃদ্ধি থেকে, যা কাষ্ঠল উদ্ভিদের উপর হয়ে থাকে ।প্রজননের জন্য রূপান্তরিত বিশেষ ধরনের বিটপ হল ফুল। 

প্রাত্যহিক জীবনে, *বিটপ* এবং *কাণ্ড* প্রায় একই অর্থে ব্যবহার করা হয়ে থাকে, কিন্তু এদের মধ্যে পার্থক্য রয়েছে। কাণ্ড বিটপের একটি অবিচ্ছেদ্য অংশ যা কুড়িঁ, ফল, এবং পাতার জন্য অক্ষ সরবরাহ করে থাকে।

* একটি শসার বিটপএকটি শসার বিটপ
* সাচলিনের ভোজ্য বিটপসাচলিনের ভোজ্য বিটপ
* সূর্যমুখীর অঙ্কুরিত চারাসূর্যমুখীর অঙ্কুরিত চারা
* একটি তরুণ Hass avocado এর বিটপএকটি তরুণ Hass avocado এর বিটপ

কাষ্ঠল উদ্ভিদে বিটপের প্রকারভেদ
-------------------------------

একটি আপেল গাছে পার্শ্ববর্তী শাখার বিকাশ । বাম: একটি আপেল গাছের দুই বছর বয়সী বিটপ; ডান: ফলের পার্শ্ববর্তী শাখাসহ একটি তিন বছর বয়সী বিটপ
অনেক কাষ্ঠল উদ্ভিদ স্বতন্ত্র ছোট বিটপ এবং লম্বা বিটপ আছে। কিছু আবৃতবীজী উদ্ভিদে *ছোট বিটপ* এছাড়াও যাকে *স্পার বিটপ* বা *ফল স্পার্স* বলা হয়, সংখ্যাগরিষ্ঠ ফুল এবং ফল উৎপাদন করে থাকে । কিছু কনিফার এবং জিংকগোতে একই ধরনের প্যাটার্ন লক্ষ্য করা যায় , যদিও কিছু জেনারায় "ছোট বিটপ" যেমনঃ *পিসেয়া* এত ছোট হয়ে থাকে যে, এদের পাতার অংশ ভেবে ভুল হয়ে যেতে পারে,যে পাতাসমূহ বিটপ নিজেই তৈরি করে থাকে।

* বিটপের দীর্ঘ বৃদ্ধিবিটপের দীর্ঘ বৃদ্ধি
* একটি নাশি নাশপাতি গাছ, পাইরাস পাইরিফোলিয়াতে পরিণত পরিপক্ক ফলএকটি *নাশি নাশপাতি* গাছ, *পাইরাস পাইরিফোলিয়াতে পরিণত পরিপক্ক ফল*
* সিড্রাস ডিওডেরার দীর্ঘ বিটপের উপর প্রত্যেকটি  পাতার অক্ষতে কুঁড়ি থাকতে পারে।*সিড্রাস ডিওডেরার* দীর্ঘ বিটপের উপর প্রত্যেকটি পাতার অক্ষতে কুঁড়ি থাকতে পারে।
* সিড্রাস ডিওডেরা দীর্ঘ বিটপ বরাবর ক্ষুদ্র বিটপ (কুঁড়ি থেকে উৎপন্ন) গঠন করেছে।*সিড্রাস ডিওডেরা* দীর্ঘ বিটপ বরাবর ক্ষুদ্র বিটপ (কুঁড়ি থেকে উৎপন্ন) গঠন করেছে।

আরও দেখুন
---------

* কুঁড়ি
* হেটেরোব্লাস্টি (উদ্ভিদ বিজ্ঞান), কিছু গাছের পরিপক্ক হওয়ার সাথে সাথে বৃদ্ধির ধরনে হঠাৎ পরিবর্তন ঘটে।
* পার্শ্বীয় বিটপ
* স্টিরিগমা, কিছু কনফিফারের পাতার নীচে "উডি কাঠ"
* কাঁটা (উদ্ভিদবিজ্ঞান), সত্য কাঁটা,ছোট বিটপ, স্পাইন(পাতা কাঁটায় পরিণত হয়) থেকে পৃথক করা যায়।

তথ্যসূত্র
---------

1. ↑  Esau, K. (১৯৫৩)। *Plant Anatomy*। John Wiley & Sons Inc.। পৃষ্ঠা 411।
2. ↑  Cutter, E.G. (১৯৭১)। *Plant Anatomy, experiment and interpretation, Part 2 Organs*। Edward Arnold। পৃষ্ঠা 117। আইএসবিএন 0713123028।
3. ↑  Gifford, E.M.; Foster, A.S. (১৯৮৯), *Morphology, and evolution of vascular plants*, New York: W. H. Freeman and Company উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অন্য প্যারামিটার ব্যবহার করছে (link)
***সায়েন্স রিপোর্টার*** হল একটি মাসিক জনপ্রিয় বিজ্ঞান ম্যাগাজিন যা ১৯৬৪ সাল থেকে ভারতে প্রকাশিত হচ্ছে  ন্যাশনাল ইনস্টিটিউট অফ সায়েন্স কমিউনিকেশন অ্যান্ড ইনফরমেশন রিসোর্সেস, নতুন দিল্লিতে অবস্থিত একটি সরকারি সংস্থা। এটি ইংরেজিতে প্রকাশিত হয় এবং প্রধানত ভারত এবং প্রতিবেশী দেশগুলিতে পঠিত হয়।

ম্যাগাজিনটি মূলত দেশের বিভিন্ন বৈজ্ঞানিক প্রতিষ্ঠানে সংঘটিত গবেষণা সম্পর্কে নাগরিকদের সচেতন করার উদ্দেশ্যে করা হয়েছিল। এটি এখন এই প্রাথমিক এজেন্ডাকে ছাড়িয়ে গেছে, একটি জনপ্রিয় বিজ্ঞান ম্যাগাজিন হয়ে উঠেছে যা অনেক জাতীয় এবং আন্তর্জাতিক বিজ্ঞান বিষয়কে কভার করে। বর্তমান আগ্রহের প্রতিবেদন রয়েছে, পাশাপাশি আধুনিক প্রযুক্তি, দেশের বিজ্ঞান নীতি এবং এর মতো বিশিষ্ট জাতীয় বিজ্ঞানীদের লেখা প্রবন্ধ রয়েছে। বিজ্ঞান কল্পকাহিনী, ধাঁধা, শখের প্রকল্প, ক্রসওয়ার্ডের নিয়মিত কলামও রয়েছে।

সবার প্রবেশাধিকার
-----------------

প্রিন্ট প্রকাশের ছয় মাস পর জার্নালটি উন্মুক্ত অ্যাক্সেসের অধীনে পাওয়া যায়।

তথ্যসূত্র
---------

1. 1 2  Science Reporter Started in 1964, Science Reporter is one of the oldest English language popular science monthlies published in India.
2. ↑  Science Reporter Good News for Our Readers!, *Science Reporter*
3. ↑  "Science Reporter"। *Niscair*। ২০১৫। সংগ্রহের তারিখ ১৬ জুন ২০১৫।
**ভারতের সাধারণ নির্বাচন, ১৯৯৯** ৫ সেপ্টেম্বর থেকে ৩ অক্টোবর পর্যন্ত কার্গিল যুদ্ধের কয়েক মাস পর অনুষ্ঠিত হয়েছিল। ত্রয়োদশ লোকসভা গঠন করার উদ্দেশে অনুষ্ঠিত করা এই নির্বাচনের এক বিশেষ ঐতিহাসিক গুরুত্ব আছে। প্রথমবারের জন্য ভারতে বিভিন্ন রাজনৈতিক দলসমূহর দ্বারা একটি সংযুক্ত মর্চা সরকার গঠন করা হয়েছিল, যে সরকার একটা সম্পূর্ণ কার্যকাল পার করতে সক্ষম হয়েছিল এবং এভাবে রাষ্ট্রীয় পর্যায়ে রাজনীতিতে দেখা দেয়া অস্থিরতা দূর হয়েছিল। এর আগে ১৯৯৬ এবং ১৯৯৮তে গঠন করা দুটি লোকসভাই কার্যকাল সম্পূর্ণ হওয়ার আগেই ভঙ্গ হয়েছিল।

পৃষ্ঠভূমি
---------

### ১৯৯৯র লোকসভার আস্থার ভোট

১৭ এপ্রিল ১৯৯৯র দিন প্রধানমন্ত্রী অটল বিহারী বাজপায়ী নেতৃত্বাধীন ভারতীয় জনতা পার্টি মর্চা সরকার লোকসভায় মর্চার অন্যতম অংশীদারী দল অল ইণ্ডিয়া দ্রাবিড়া মুন্নেত্রা কাঝাগম সমর্থন উঠিয়ে নেওয়ায় মাত্র একটা ভোটে আস্থার ভোটে পরাজিত হয়। এ.আই.এ.ডি.এম.কে. দলের নেত্রী জয়ললিতা বারেবারে সরকারকে কিছু নির্দ্দিষ্ট দাবী, বিশেষত দ্রাবিড়া মুন্নেত্রা কাঝাগমের তামিলনাড়ু সরকারকে বর্খাস্ত করার দাবী মেনে নেওয়ার জন্য হেঁচা প্রয়োগ করেছিল; অন্যথায় সমর্থন উঠিয়ে নেওয়ার ভাব ছিল। বিজেপির মতে তামিলনাড়ুর মুখ্যমন্ত্রী থাকাকালীন জয়াললিতার বিরুদ্ধে উঠা দুর্নীতির অভিযোগ থেকে বাঁচার জন্য এমন ধরনের ভাব প্রদান করেছিল।

বিরোধী দলনেত্রী তথা ভারতীয় কংগ্রেস পার্টির শীর্ষনেত্রী স্বরূপ সোনিয়া গান্ধীও লোকসভায় সংখ্যগরিষ্ঠ হয়েও একটি মর্চা সরকার গঠন করতে সক্ষম হননি। কাজেই আস্থার ভোটে হারার পর রাষ্ট্রপতি কে আর নারায়ণন লোকসভা ভঙ্গ করে দেন এবং নতুন করে নির্বাচন করার ঘোষণা করেন। নির্বাচন হয়ে না যাওয়া পর্যন্ত রাষ্ট্রপতি অটল বিহারী বাজপায়ীকে তত্ত্বাবধায়ক প্রধানমন্ত্রীরূপে কার্যভার চালিয়ে যাওয়ার দায়িত্ব অর্পণ করা হয়।

প্রচারণা
--------

তথ্যসূত্র
---------

1. ↑  BBC World Service (১৯ এপ্রিল ১৯৯৯)। "Jayalalitha: Actress-turned-politician"। *BBC News*। সংগ্রহের তারিখ ২০০৮-১২-১১।
2. ↑  Oldenburg, Philip (সেপ্টেম্বর ১৯৯৯)। "The Thirteenth Election of India's Lok Sabha"। The Asia Society। ২০০৮-০৬-০৪ তারিখে মূল থেকে আর্কাইভ করা। সংগ্রহের তারিখ ২০০৮-১২-১১।

টেমপ্লেট:ভারতের নিৰ্বাচন
বিজ্ঞানপ্রিয় কার্যক্রম
**বিজ্ঞানপ্রিয়** বাংলাদেশের একটি বিজ্ঞানকেন্দ্রিক ডিজিটাল লাইব্রেরি যা ২০১৮ সালে শিক্ষা উদ্যোক্তা মুহাম্মদ শাওন মাহমুদ প্রতিষ্ঠা করেন। প্রতিষ্ঠানটির লক্ষ্য অপবিজ্ঞান, অপসাংস্কৃতিক উত্থাপন ও তথ্যবিকৃতি প্রতিরোধে বিশুদ্ধ বিজ্ঞানচর্চা এবং সামাজিক বিভিন্ন উদ্যোগের মাধ্যমে একটি বিজ্ঞানমনষ্ক ও প্রগতিশীল জাতি গঠনের কার্যক্রমে অংশগ্রহণ করা। এই প্রতিষ্ঠানটি ইউটিউব, ফেসবুক ও তাদের নিজস্ব ওয়েবসাইটে বিজ্ঞানকেন্দ্রিক ডকুমেন্টারি ভিডিয়ো, ইনফোগ্রাফ, গবেষণা লেখনি ও সংবাদ প্রচার করে থাকে। তাছাড়া প্রতিষ্ঠানটি বিনামূল্যে প্রতি ৪ মাসে একটি বিজ্ঞানবিষয়ক ই-ম্যাগাজিন ‘নেবুলা’ প্রকাশ করে থাকে।

ইতিহাস
------

২০১৮ সালে মুহাম্মাদ শাওন মাহমুদ ‘বিজ্ঞানপ্রিয়’ প্লাটফর্মটি প্রতিষ্ঠা করেন। সেই সময় তিনি জাহাঙ্গীরনগর বিশ্ববিদ্যালয়ের পদার্থবিজ্ঞানের ছাত্র ছিলেন। তিনি এমন একটি উপভোগ্য এবং সুস্থ বিজ্ঞানকেন্দ্রিক কমিউনিটির নির্মাণের পরিকল্পনা করেন যেখানে উন্মুক্ত আলোচনার মাধ্যমে বিজ্ঞান শেখাতে পারার পাশাপাশি বাংলা ভাষায় মানসম্পন্ন তথ্যমূলক ভিডিওচিত্র প্রচার করতে পারবেন। ২০২১ সাল পর্যন্ত প্রতিষ্ঠানটির কার্যক্রম শুধুমাত্র অনলাইনভিত্তিক হলেও, পরবর্তীতে জাহাঙ্গীরনগর বিশ্ববিদ্যালয়ের সাইবার নিরাপত্তা বিষয়ক যুব সংগঠন ‘সাইবার ক্রাইম অ্যাওয়ারনেস অ্যান্ড নেটওয়ার্কিং সোসাইটি’-র সহযোগিতায় কিশোর-কিশোরিদের মানসিক স্বাস্থ্য-সুরক্ষা ও সাইবার নিরাপত্তা বিষয়ক কর্মশালা ‘সেভটিনস’-এর আয়োজনের মাধ্যমে বিজ্ঞানপ্রিয়র কার্যক্রম মাঠ পর্যায়ে প্রসারিত হয়।
।

উদ্দেশ্য
--------

বিজ্ঞানপ্রিয়-র উদ্দেশ্য হচ্ছে বাংলা ভাষায় ইন্টারনেট জগতে এমন একটি স্থান তৈরি করা যেখানে খোলামেলা আলোচনার মাধ্যমে একজন প্রাতিষ্ঠানিক বিজ্ঞানশিক্ষা-বহির্ভূত ব্যক্তি যেমন বিজ্ঞান শিখতে পারবে তেমনি বিশুদ্ধ ও নির্ভরযোগ্য সূত্র থেকে তথ্য সংগ্রহ করে বাংলা ভাষায় একটি বিজ্ঞানভিত্তিক ডিজিটাল তথ্যের লাইব্রেরি তৈরি করা।

তথ্যসূত্র
---------

1. ↑  যায়যায়দিন। "শব্দহীন ভিডিও যখন বিজ্ঞানশিক্ষার অংশ"।
2. ↑  ntvbd (১৩ নভেম্বর ২০২২)। "জয় বাংলা ইয়ুথ অ্যাওয়ার্ড' বিজ্ঞানপ্রিয়"। *www.ntvbd.com*। সংগ্রহের তারিখ ১৩ নভেম্বর ২০২২।
3. ↑  Prothom Alo English Desk (১২ নভে ২০২২)। "10 people get Joy Bangla Youth Award 2022"। *প্রথম আলো*। Archived from the original on ১৯ জানুয়ারি ২০২৩। সংগ্রহের তারিখ ১৯ জানুয়ারি ২০২৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
4. ↑  কালের কণ্ঠ (০৩ জানুয়ারি, ২০২৩)। "বিজ্ঞানকে যাঁরা 'প্রিয়' করছেন"। *kalerkantho.com*। Archived from the original on ১৯ জানুয়ারি ২০২৩। সংগ্রহের তারিখ ০৩ জানুয়ারি, ২০২৩।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

বহিঃসংযোগ
---------

* প্রাতিষ্ঠানিক ওয়েবসাইট  ওয়েব্যাক মেশিনে আর্কাইভকৃত ১৯ জানুয়ারি ২০২৩ তারিখে
**১৮৭৬ সালের বাকেরগঞ্জ ঘূর্ণিঝড়** (অক্টোবর ২৯ – নভেম্বর ১, ১৮৭৬) প্রাণহানির ও ভয়ঙ্করের দিক থেকে পৃথিবীর ঘূর্ণিঝড়-এর ইতিহাসে ষষ্ঠ স্থান নিয়ে আছে।। ৩১ অক্টোবর ১৮৭৬ সালে বাকেরগঞ্জের উপকূলের (মেঘনার মোহনার ‍নিকটে) উপর দিয়ে বয়ে যায় এই প্রলয়ঙ্করী ঘূর্ণিঝড়।

উৎপত্তি
-------

২৭শে অক্টোবর, দক্ষিণ বঙ্গোপ্রসাগর (আনুমানিক) ১০.০ ডিগ্রি উত্তর এবং ৮৯.০ ডিগ্রি পূর্ব হতে ঘূর্ণিঝড়ের উৎপত্তি হয় এবং এর ফলশ্রুতিতে সকাল থেকেই নিন্মচাপের সৃষ্টি হয়, যা ৩০শে অক্টোবর ১৫ ডিগ্রি উত্তর ৮৯ ডিগ্রি পূর্ব এ তীব্রতর আকার ধারণ করে এবং উত্তর-উত্তরপূর্ব দিকে এগিয়ে যেতে থাকে।

প্রকৃতি
-------

৩১ অক্টোবর প্রবল সামুদ্রিক ঝড়ের আকার নিয়ে বাকেরগঞ্জএর উপকূলের উপর দিয়ে বয়ে যায়। ঝড়ের কেন্দ্র ৩-১৩.৬ মিটার, বাতাসের তীব্রতা ২২০ কিমি/ঘণ্টা (১৪০ মাইল/ঘণ্টা) এবং পানি সমুদ্রতটের থেকে স্বাভাবিকের থেকে ৪০ ফিট (১২ মিটার) উপর দিয়ে বয়ে যায়।

ভয়াবহতা
--------

মেঘনা মোহনা এবং চট্টগ্রাম, বরিশাল ও নোয়াখালী উপকূলে তীব্র ঝড়ো জলোচ্ছ্বাস ও প্লাবন সংঘটিত হয়। ঘূর্ণিঝড়ে বাকেরগঞ্জের নিন্ম অঞ্চল সম্পূর্ণভাবে প্লাবিত হয়ে যায়, ঝড়ে আক্রান্ত ব্যতীত সমপরিমান মানুষ ঝড় পরবর্তী বিভিন্ন অসুখ ও অনাহরে মৃত্যুবরণ করে। আনুমানিক হিসাবে ২ লক্ষ মানুষ এর প্রাণহানী ঘটে এই ঘূর্ণিঝড়ে। আরও অধিক মানুষ মারা যায় দুর্যোগ পরবর্তী মহামারী এবং দুর্ভিক্ষে।

তথ্যসূত্র
---------

1. ↑  "Deadliest World Tropical Cyclones - Weather Underground" (ইংরেজি ভাষায়)।
2. ↑  চৌধুরী, মাসুদ হাসান। "ঘূর্ণিঝড়"। বাংলাপিডিয়া।
3. ↑  "Bengal cyclone of 1876" (ইংরেজি ভাষায়)। [*স্থায়ীভাবে অকার্যকর সংযোগ*]

| * দে
* স
বাংলাদেশের প্রাকৃতিক দুর্যোগ |
| --- |
| বন্যা | 
* ১৯৮৮
* ১৯৯৮

 |
| ঘূর্ণিঝড় | 
* বাকেরগঞ্জ ঘূর্ণিঝড়
* ভোলা ঘূর্ণিঝড়
* ১৯৯১-র ঘূর্ণিঝড়
* সিডর
* আইলা
* রোয়ানু
* আকাশ
* মহাসেন
* মোরা

 |
| দুর্ভিক্ষ | 
* ১৯৭৪-র দুর্ভিক্ষ

 |
| 
* বিষয়শ্রেণী বিষয়শ্রেণী
* কমন্স পাতা কমন

 |
**ফ্লয়েড কাউন্সিল** (ইংরেজি: Floyd Council, সেপ্টেম্বর ২, ১৯১১ – মে ৯, ১৯৭৬) ছিলেন ম মার্কিন ব্লুজ গিটারবাদক, ম্যান্ডোলিন বাদক, এবং গায়ক। তিনি ছিলেন পাইডমন্ট ব্লুজের অনুশীলনকারী, যা ১৯২০ এবং ১৯৩০-এর দশকে দক্ষিণপূর্ব মার্কিন যুক্তরাষ্ট্রে জনপ্রিয় ছিল। তিনি কখনো কখনো **ডিপার বয় কাউন্সিল** নামে কৃতিত্ব অর্জন করেছিলেন, এবং "দ্য ডেভিল'স ড্যাডি-ইন-ল" হিসেবে পরিচিতি লাভ করেন।

পিংক ফ্লয়েডে ফ্লয়েড
---------------------

ব্রিটিশ প্রোগ্রেসিভ রক ব্যান্ড পিংক ফ্লয়েডের সিড ব্যারেট, কাউন্সিল ও সাউথ ক্যারোলাইনা ব্লুজব্যক্তি পিংক অ্যান্ডারসনের প্রথম নামগুলি যুক্ত করে ব্যান্ডটির নাম তৈরি করেছিলেন। ব্লাইন্ড বয় ফুলারের ১৯৬২ সালের অ্যালবামের ভেতরের টিকা থেকে নামগুলি ব্যারেটর নজরে আসে। যেখানে ব্লুজ ঐতিহাসিক পল অলিভার লিখেছিলেন: "কার্লি ওয়েভার এবং ফ্রেড ম্যাকমুলেন, ... পিংক অ্যান্ডারসন বা ফ্লয়েড কাউন্সিল— পেইডমন্ডে ঘূর্ণায়মান পাহাড়ে শ্রবণ করা হয় এমন অনেক ব্লুজ গায়কের মধ্যে কয়েকজন।"

তথ্যসূত্র
---------

1. 1 2  Eagle, Bob; LeBlanc, Eric S. (২০১৩)। *Blues: A Regional Experience*। Santa Barbara, California: Praeger। পৃষ্ঠা 280। আইএসবিএন 978-0313344237।

বহিঃসংযোগ
---------

* অলমিউজিকে ফ্লয়েড কাউন্সিল
* ডিস্কওগ্‌সে ফ্লয়েড কাউন্সিল ডিস্কতালিকা উইকিউপাত্তে এটি সম্পাদনা করুন
* সঙকিকে ফ্লয়েড কাউন্সিলের ভ্রমণ তারিখ উইকিউপাত্তে এটি সম্পাদনা করুন (ইংরেজি)
* সচিত্র ফ্লয়েড কাউন্সিল ডিস্কোগ্রাফি
* ফ্লয়েড কাউন্সিল স্মারক প্রকল্প

  


| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ শিল্পী

 |
***জোয়ার ভাটা*** হলো অমিয় চক্রবর্তী পরিচালিত ১৯৪৪ সালের একটি কালো ও সাদা ভারতীয় ড্রামা ফিল্ম । এটি দিলীপ কুমারের আত্মপ্রকাশকে চিহ্নিত করেছে, যিনি বলিউডের অন্যতম বিখ্যাত অভিনেতা হয়ে উঠেছেন।  ছবিতে আরও অভিনয় করেছেন মৃদুলা রানী, শামীম বানো, আগা, বিক্রম কাপুর, কে এন সিং, খলিল এবং মুমতাজ আলী । এটি প্রযোজনা করেছে বোম্বে টকিজ । সঙ্গীত পরিচালক ছিলেন অনিল বিশ্বাস ।

পটভূমি
------

একজন বৃদ্ধের রমা ( শামীম ) এবং রেনু (মৃদুলা) নামে বিবাহযোগ্য বয়সের দুটি কন্যা রয়েছে। যখন কোটিপতি বংশী নরেন্দ্র (আগা জান), যিনি রামকে বিয়ে করতে চলেছেন, তার ভবিষ্যত কনেকে উঁকি দেওয়ার জন্য নিজেকে ছদ্মবেশ ধারণ করেন, তখন তিনি রেনুকে রামের জন্য ভুল করেন এবং দুজন প্রেমে পড়েন। বিয়ের পর ভুল ধরা পড়লে রেনু ঈশ্বরকে অভিশাপ দেয় এবং ধর্মদ্রোহিতার জন্য বাড়ি থেকে বের করে দেয়। তিনি জগদীশ ( দিলিপ কুমার ) নামে একজন বিচরণকারী সঙ্গীতজ্ঞের সাথে দেখা করেন, বাড়িতে ফিরে জানতে পারেন যে তার বোন গর্ভবতী এবং গুরুতর অসুস্থ। তারা মা আথবা শিশুর জীবন বাঁচানোর মধে কঠোর পছন্দের মুখোমুখি হয়, যতক্ষণ না রেণু ঈশ্বরের সাথে মিলিত হয়, একটি অলৌকিক ঘটনা প্ররোচিত করে।

কাস্ট
-----

 ছবিতে দিলীপ কুমার
* জগদীশ চরিত্রে দিলীপ কুমার
* রমার চরিত্রে শামীম বানো
* রেনু চরিত্রে মৃদুলা রানী
* নরেন্দ্র চরিত্রে আগা জান

সাউন্ডট্র্যাক
-------------

| নং. | শিরোনাম | গায়ক | দৈর্ঘ্য |
| --- | --- | --- | --- |
| ১. | "ভুল জানা চাহতি হুঁ" | পারুল ঘোষ | ০২:৪৮ |
| ২. | "সাঁঝ কি বেলা পাঁনছি আকেলা" | অরুন কুমার | ০৩:০১ |
| ৩. | "ভুলা ভাটকা পাথ হারা মান" | মান্না দে, পারুল ঘোষ | ০৩:২৮ |
| ৪. | "গাও কবির উদাও আবির" | অনিল বিশ্বাস | ০২:৫৪ |
| ৫. | "মোর আঙ্গে মে ছিটকি চাঁদনী" | পারুল ঘোষ | ০৩:০৯ |
| ৬. | "আন্দখার জালতে জুগনু কে সনম (যুগল)" | পারুল ঘোষ, অরুন কুমার | ০৩:০৮ |
| ৭. | "আন্দখার জালতে জুগনু কে সনম (মহিলা)" | পারুল ঘোষ | ০৩:১২ |
| ৮. | "প্রভু চরণন মে দীপ জালাও" | পারুল ঘোষ, আমিরবাঈ কর্ণাটকি | ০৩:১৬ |
| ৯. | "সারসো পিলি" | অরন কুমার, রেণু | ০৩:২৭ |
| **মোট দৈর্ঘ্য:** | **২৮:২৩** |

মুক্তি এবং অভ্যর্থনা
--------------------

২৯ নভেম্বর ১৯৪৪-এ ম্যাজেস্টিক টকিজ মুম্বাইতে প্রিমিয়ার হয়, ছবিটি মুম্বাইতে একটি শালীন হিট ছিল কিন্তু অন্যান্য জায়গায় ব্যর্থ হয়। শেষ পর্যন্ত এটি একটি বক্স অফিসে হতাশা ছিল।

তথ্যসূত্র
---------

1. ↑  "King of actors"।

বহিঃসংযোগ
---------

* ইন্টারনেট মুভি ডেটাবেজে *Jwar Bhata*  (ইংরেজি)
**নীড়ত্যাগী প্রাণী** (ইংরেজি: Nidifugous) বলতে সেসব প্রাণীকে বোঝায় যাদের নবজাতকেরা ডিম ফোটা বা জন্ম নেওয়ার পরে স্বল্প সময়ের মধ্যেই তাদের নীড় (পাখিদের ক্ষেত্রে) বা জন্মস্থল ছেড়ে চলে যায় ও স্বাধীনভাবে বসবাস করতে পারে।

অতীতে নীড়ত্যাগী ও অকালপক্ক প্রাণীদেরকে একই বলে মনে করা হত। এটা ঠিক যে সব নীড়ত্যাগী প্রাণীই অকালপক্ক (অর্থাৎ তারা উন্মুক্ত চোখ ও স্বাধীনভাবে চলাচলের ক্ষমতা নিয়ে জন্ম নেয়)। কিন্ত সব অক্কালপক্ক প্রাণীই নীড়ত্যাগী নয়; এদের কেউ কেউ জন্মস্থল বা নীড়ে থেকে যেতে পারে এবং সেক্ষেত্রে এদেরকে নীড়বাসী প্রাণী হিসেবেই গণ্য করা হয়।

জার্মান জীববিজ্ঞানী লোরেনৎস ওকেন ১৮১৬ সালে প্রথম পাখিদের শ্রেণীকরণ করতে গিয়ে নীড়বাসী (জার্মান: *Nesthocker* ‘’নেস্‌ট্‌হকা’’) ও নীড়ত্যাগী (জার্মান: *Nestflüchter* ‘’নেস্‌ট্‌ফ্ল্যুখ্‌টা’’) পরিভাষাদ্বয় ব্যবহার করেন।

নীড়ত্যাগী প্রাণীদের মস্তিষ্ক সমগ্র জীবদ্দশায় প্রাথমিক আয়তন থেকে দেড় থেকে আড়াই গুণ বৃদ্ধি পায়। তুলনামূলকভাবে নীড়বাসী প্রাণীদের মস্তিষ্ক আয়তনে অনেক বেশি, প্রায় ৮-১০ গুণ বৃদ্ধি পায়। 

পানিকাটা পাখি, হাঁসজাতীয় পাখি ও মুরগীজাতীয় পাখির প্রজাতিরা সাধারণত নীড়ত্যাগী হয়।

তথ্যসূত্র
---------

1. ↑  Peter P. Calow, সম্পাদক (২০০৯), *Blackwell's Concise Encyclopedia of Ecology*, John Wiley & Sons উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Starck, J. (১৯৯৮)। *Avian Growth and Development*। Oxford Oxfordshire: Oxford University Press। আইএসবিএন 0-19-510608-3।
3. ↑  Grene, M. (1974). The understanding of nature: Essays in the philosophy of biology. Dordrecht: Reidel Pub.
4. ↑  Sutter, E. (1951). *Growth and differentiation of the brain in nidifugous and nidicolous birds*. Uppsala: Almqvist & Wiksell.

আরও দেখুন
---------

* নীড়বাসী প্রাণী
* অকালপক্ক প্রাণী
* প্রতিপাল্য প্রাণী
**জোয়ান্না ডি সুজা** (জন্ম: ২২ অক্টোবর, ১৯৫৫) একজন কানাডীয় কত্থক নৃত্য পরিকল্পনাকার, নৃত্যশিল্পী ও শিক্ষিকা। তিনিই একমাত্র জন্মগত কানাডীয় শিল্পী যিনি ভারতের এলাহাবাদের প্রয়াগ সংগীত সমিতির মাধ্যমে কত্থক নৃত্যে স্নাতকোত্তর ডিগ্রি অর্জন করেছেন।

প্রাথমিক জীবন
-------------

ডি সুজার জন্ম ও বেড়ে ওঠা অন্টারিওর হুইটবিতে। তিনি পাঁচ বছর বয়সে পিয়ানো শেখা শুরু করেছিলেন এবং কিশোরী বয়সে মেরিয়ান উইলিয়ামসের পরিচালনায় নয়টি কণ্ঠের জন্য পুরস্কারপ্রাপ্ত একটি ধ্রুপদী সংগীত গোষ্ঠীর (ক্লাসিক্যাল ভোকাল গ্রুপ) সদস্য ছিলেন। তিনি শৈশব জুড়ে ফিগার স্কেটিং নিয়ে পড়াশোনা করেছেন। শৈশবে তাঁর নাচের কোন পটভূমি নেই।

শিক্ষা
------

থান্ডার বের লেকহেড বিশ্ববিদ্যালয়ে এক বছরের জন্য বন-বিদ্যা অধ্যয়ন করার পরে তিনি ব্রিটিশ কলাম্বিয়াতে চলে আসেন এবং ১৯৭৮ সালে ক্যালিফোর্নিয়ায় পাড়ি জমান, সেখানে তিনি তাঁর প্রথম এবং বর্তমান শিক্ষক পণ্ডিত চিত্রেশ দাসের অধীনে কত্থক অধ্যয়ন শুরু করেন। ডি সুজা প্রয়াগ সংগীত সমিতির মাধ্যমে কত্থকে স্নাতক এবং স্নাতকোত্তর ডিগ্রি লাভ করেছেন এবং তিনি সমগ্র ভারতে প্রথম স্থান অর্জন করেছিলেন।

এম-ডিও/কত্থক টরন্টো
-------------------

ডি সুজা ১৯৮১ সালে তবলাবাদক রিতেশ দাশকে বিয়ে করেছিলেন। ১৯৮৮ সালে তাঁরা টরন্টো চলে গিয়েছিলেনএবং একসাথে এম-ডিও/কত্থক টরন্টো এবং টরন্টো তবলা এনসেম্বল প্রতিষ্ঠা করেন। সেই থেকে ডি সুজা টরন্টোর শিক্ষার্থীদের কত্থক শেখাচ্ছেন। তিনি কানাডা ও সমগ্র ভারত জুড়ে নৃত্য পরিবেশন করেছেন এবং অসংখ্য অনুদান ও পুরস্কার অর্জন করেছেন। পরবর্তীতে তিনি ব্যাসিস্ট ও সুরকার ইয়ান ডি সুজাকে বিয়ে করেছেন।

তথ্যসূত্র
---------

1. 1 2  "The Making of the California Gharana: Joanna de Souza" (ইংরেজি ভাষায়)। ২০২০-১১-২৪ তারিখে মূল থেকে আর্কাইভ করা। সংগ্রহের তারিখ ২০২১-০২-১৯।
2. ↑  "Kathak Toronto - Joanna De Souza"। ২৫ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১২।
3. ↑  Jain, Priyanka। "South Asian Generation"। ১০ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১২।
চ্যাপেলের অন্তর্দেশ
'**সেডলেক ওসারি** (*কঙ্কালের গির্জা* নামেও পরিচিত) একটি ছোট রোমান ক্যাথোলিক গির্জা যা চেক প্রজাতন্ত্রেরে সেডলেকে অবস্থিত। গির্জাটি মৃত মানুষের কঙ্কাল দিয়ে সাজানো। এখানে প্রায় ৪০,০০০ থেকে ৭০,০০০ মানুষের কঙ্কাল দিয়ে শৈল্পীকভাবে সাজানো হয়েছে গির্জাটি। এই গির্জাটি চেক প্রজাতন্ত্রের অন্যতম পর্যটকদের আকর্ষণীয় স্থান। প্রতি বছর প্রায় ২০০,০০০ পর্যটক গির্জাটি দেখতে আসেন।

গির্জাটির অন্যতম আকর্ষণ হলো এর কেন্দ্রে একটি বড় কঙ্কালের ঝাড়বাতি। আরো একটি আকর্ষণীয় কাজ হলো সোয়র্জনেবার্গের পরিবারের এর কুলচিহ্ন। এটিও কঙ্কাল দিয়ে নির্মীত।

ইতিহাস
------

Chapel Exterior
১২৭৮ সালে হেনরি নামে একজন মঠাধ্যক্ষকে বোহেমিয়ার রাজা আটাকোরা ২ জেরুজালেম পাঠান। তিনি সেখান থেকে ফিরে আসার সময় গলগোথার কিছু মাটি সঙ্গে করে নিয়ে এসে মঠের গোরস্তানের চারপাশে ছড়িয়ে দেন। এই খবর যখন লোকজন জেনে যায় তখন পুণ্য লাভের জন্য সবাই মরে যাওয়ার পর এখানে সমাহিত হওয়ার ইচ্ছা পোষণ করে এবং কিছুদিনের মধ্যেই ইউরোপজুড়ে সেলডেক হয়ে ওঠে একটি আকাক্সিক্ষত সমাধিক্ষেত্র। ১৪ শতাব্দীতে ব্ল্যাক ডেথের সময় এবং ১৫ শতাব্দীর প্রথম দিকে হাজাইট যুদ্ধের সময় হাজার হাজার লোককে এখানে সমাহিত করা হয়।

১৪০০ সালের দিকে এই গির্জার ভিতরে একটি গোথিক গির্জা নির্মাণ করা হয় যেখানে অনেক লোককে সমাহিত করা হয়। তাই এটির পরিধি অত্যন্ত বেড়ে যায়। ১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাহ্যিক সাপোর্ট হিসেবে কাজ করে। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও ডিজাইনার ছিলেন জ্যান সান্তিনি আইচেল। ১৮৭০ সালে ফ্রান্তি অ্যাক রিন্ত একজন কাঠমিস্ত্রি যিনি এই হাড়গুলো সাজিয়ে রাখার দায়িত্ব পান।

১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাহ্যিক সাপোর্ট হিসেবে কাজ করে। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও ডিজাইনার ছিলেন জ্যান সান্তিনি আইচেল। ১৮৭০ সালে ফ্রান্তি অ্যাক রিন্ত একজন কাঠমিস্ত্রি যিনি এই হাড়গুলো সাজিয়ে রাখার দায়িত্ব পান।
১৫১১ সালের পর কবর খুঁড়ে কঙ্কাল গাদা করার কাজ গির্জার একজন অর্ধ-অন্ধ সন্ন্যাসীকে দেয়া হয়।
১৭০৩ থেকে ১৭১০ সালের এর মধ্যে, একটি নতুন প্রবেশদ্বার তৈরি করা হয় যা সামনের প্রাচীরের বাইরের খুঁটি হিসেবে হেলান দিয়ে থাকত। উপরের চার্চটি পুনঃনির্মিত হয়। চেক বারোক স্টাইলে এই চার্চের স্থাপতি ও নকশাকার ছিলেন জ্যান সান্তিনি আইচেল।

১৮৭০ সালে ফ্রান্তি অ্যাক রিন্ত নামের একজন কাঠমিস্ত্রিকে শোয়ার্জেনবার্গ পরিবার এই হাড়গুলো সাজিয়ে রাখার দায়িত্ব দেয়। তিনি গির্জাটিকে ভয়ংকরদর্শন করে সাজিয়েছিলেন। এখনো গির্জার প্রবেশপথের দেয়ালে হাড্ডির ওপর রিন্ত-এর সই জ্বলজ্বল করছে।

স্থিরচিত্র
----------

সেডলেক অস্থি আধার* হাড় দিয়ে ফ্রান্তি রিন্তের করা স্বাক্ষরহাড় দিয়ে ফ্রান্তি রিন্তের করা স্বাক্ষর
* গির্জার কারুকার্যকে কাছ থেকে দেখাগির্জার কারুকার্যকে কাছ থেকে দেখা
* Schwarzenberg coat-of-arms made with bonesSchwarzenberg coat-of-arms made with bones
* হাড় ও খুলি দিয়ে তৈরি ঝাড়বাতিহাড় ও খুলি দিয়ে তৈরি ঝাড়বাতি
* প্রণামী হিসেবে দেয়া কয়েনপ্রণামী হিসেবে দেয়া কয়েন

তথ্যসূত্র
---------

1. ↑  "NIPOS: Statistika kultury 2009 - I. díl - kulturní dědictví (muzea, galerie a památkové objekty)" (পিডিএফ)। ৩০ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ মে ২০১৩।

বহিঃসংযোগ
---------


উইকিমিডিয়া কমন্সে **সেডলেক ওসারি** সংক্রান্ত মিডিয়া রয়েছে।

* Official website (cz, en, de)
* Sedlec Ossuary Photos
* Sedlec Ossuary in Images
প্রাগৈতিহাসিক আসামের লিখিত ইতিহাস পুরাণ, তন্ত্র শাস্ত্র ইত্যাদিতে সীমিত। প্রাচীন কালে আসাম প্রাগজ্যোতিষ নামে পরিচিত ছিল। মহীরঙ্গ (সম্ভবতঃ ময়রঙ্গ) দানব নামক একজন অনার্য রাজা প্রাগজ্যোতিষে রাজত্ব করার উল্লেখ পাওয়া যায়। তার মৃত্যুর পরে এক বংশর হটকাসুর, সম্বরাসুর এবং রত্নাসুর নামের তিনজন রাজা রাজসিংহাসনে উঠেছিলেন। তাদের পরে কিরাত রাজা ঘটক বা ঘটকাসুর প্রাগজ্যোতিষের রাজসিংহাসনে বসেন। নরকাসুর ঘটককে যুদ্ধে পরাজিত করে নিজে রাজা হয়।

পুরাণ, তন্ত্র শাস্ত্র ইত্যাদিতে নরকাসুরের বিষয়ে উল্লেখ আছে। কালিকা পুরাণে নরককে ধরিত্রী বা ভূমিদেবীর পুত্র বলে অভিহিত করা হয়েছে। সেই নরকের বংশকে ভৌম বংশ বলেও জানা যায়। নরক বিদর্ভ রাজকন্যা মায়াকে বিয়ে করেছিল। গুয়াহাটির কামাখ্যা মন্দির এবং ওঠার সিঁড়ি নরকাসুর তৈরি করেছিল।

শ্রীকৃষ্ণের হাতে নরকাসুরের মৃত্যু হওয়ার পরে তার পুত্র ভগদত্ত প্রাগজ্যোতিষের রাজা হয়। কালিকা পুরাণ, ভাগবত পুরাণ, বিষ্ণু পুরাণ এবং মহাভারতের অনেক জায়গায় ভগদত্তর বীরত্ব এবং পরাক্রমের উল্লেখ আছে। তিনি কুরুক্ষেত্র যুদ্ধে (অনুমানিক ৯৫০ খ্রী:পূ:) বহু হাতীর সাথে একদল কিরাত এবং চীনা সৈন্য নিয়ে কৌরবদের পক্ষ নিয়ে যুদ্ধ করেছিলেন। ভগদত্তর পরে তার পুত্র (কিছুসংখ্যকর মতে এক ভাই) বজ্রদত্ত প্রাগজ্যোতিষের রাজা হন।

কৌটিল্য (খ্রী:পূ: চতুর্থ-তৃতীয় শতক) প্রাগজ্যোতিষ রাজ্যর কয়েকটি স্থানের নাম উল্লেখ করেছেন।

প্রাচীন কালে প্রাগজ্যোতিষ রাজ্যর বাইরেও অসমে ডবকা (নগাঁও), কদলি (নগাঁও), মণিপুর , হিড়িম্বা এবং ত্রিপুরা নামের কয়েকটি রাজ্য থাকার কথা পাওয়া যায়৷ পুরানো অসমে রাজত্ব করা অন্যান্য রাজার মধ্যে কুণ্ডিল্য বা বিদর্ভ রাজ্যর রাজা ভীষ্মক, শোণিতপুরের বাণরাজা, নরশংকর বা নাগাক্ষ রাজা, দেবেশ্বর অন্যতম৷

কিংবদন্তি মতে শিবভক্ত বাণরাজার কন্যা ঊষার সাথে শ্রীকৃষ্ণর নাতি অনিরুদ্ধর প্রণয়ের সম্পর্ক গড়ে উঠেছিল এবং তারা গোপনে গন্ধর্ব প্রথা মতে বিবাহপাশে আবদ্ধ হয়েছিল। বাণরাজা এই কথা জানতে পেরে অনিরুদ্ধকে বন্দী করে রাখেন এবং তখন শ্রীকৃষ্ণ সসৈন্যে শোণিতপুর আক্রমণ করেন। এদিকে শিবও তার ভক্তকে রক্ষা করতে সেনাবাহিনী নিয়ে শোণিতপুরে উপস্থিত হন। এর ফলশ্রুতিতে শিব এবং শ্রীকৃষ্ণর মধ্যে তুমুল যুদ্ধ বাঁধে। এই-ই বিখ্যাত হরি-হরের যুদ্ধ।

অন্য এক কিংবদন্তি মতে শ্রীকৃষ্ণের মহিষী রুক্মিণী শদিয়ার কাছের কুণ্ডিল রাজার কন্যা ছিলেন। ইহা প্রমাণ করে যে সেই সময়ের আসামের সাথে ভারতের অন্য প্রানে্তর বৈবাহিক সম্বন্ধ পর্যন্ত চলত।

তথ্যসূত্র
---------

1. 1 2 3 4  ড° লক্ষ্মী দেবী (২০-২৮)। *অসম দেশর বুরঞ্জী*। এলবিএছ পাব্লিকেশ্যন।  এখানে তারিখের মান পরীক্ষা করুন: `|তারিখ=` (সাহায্য)
2. ↑  সংক্ষিপ্ত অসমীয়া বিশ্বকোষ (প্রথম খণ্ড) শান্তনু কৌশিক বরুয়া৷
**মীনা** (তামিল: மீனா) হচ্ছেন একজন ভারতীয় চলচ্চিত্র অভিনেত্রী; মূলত তামিল, তেলুগু, কন্নড় এবং মালয়ালম চলচ্চিত্রে অভিনয় করা মীনা কিছু হিন্দি চলচ্চিত্রেও অভিনয় করেছেন। ১৯৮২ সালে তিনি প্রথম একজন শিশুশিল্পী হিসেবে *নেনজাঙ্গাল* (তামিল) চলচ্চিত্রে অভিনয় করেছিলেন এবং পরে অনেক আঞ্চলিক চলচ্চিত্রে তিনি অভিনয় করেন। পরের দুই দশক মীনা প্রচুর চলচ্চিত্রে অভিনয় করেন একজন প্রাপ্তবয়স্ক শিল্পী হিসেবে।

মীনা তেলুগু চলচ্চিত্র শিল্পের 'চিরসবুজ অভিনেত্রী' হিসেবে পরিচিত। মীনা চলচ্চিত্রে অভিনয় ছাড়াও পরে টেলিভিশনে বিভিন্ন অনুষ্ঠানের বিচারক হিসেবে কাজ করেছেন এবং একজন অনুবাদ শিল্পী (ডাবিং আর্টিস্ট) হিসেবেও তার কিছুটা দক্ষতা আছে।

ব্যক্তিগত জীবন
--------------

মীনার জন্ম চেন্নাইতে। তার বাবা দুরাইরাজ ছিলেন তামিল এবং মা রাজামল্লিকা ছিলেন মালয়ালমভাষী, কেরালা রাজ্যের কণ্ণুর জেলার চিরাক্কালে বড় হন মীনা। চেন্নাইয়ের বিদ্যাযোদ্ধা বিদ্যালয়ে পড়েছিলেন মীনা। ছোটো বেলা থেকেই অভিনয় জীবনের প্রতি মনোনিবেশ ছিলো মীনার। তিনি মাদ্রাজ বিশ্ববিদ্যালয় থেকে ইতিহাসে স্নাতকোত্তর সম্পন্ন করেছিলেন। তিনি ভরতনাট্যম নৃত্যে প্রশিক্ষণ নিয়েছিলেন তরুণ বয়সেই এবং তিনি তামিল, তেলুগু, কন্নড়, মালয়ালম এবং হিন্দি ভাষায় অনর্গল কথা বলতে পারেন।

২০০৯ সালের ১২ই জুলাই মীনা বেঙ্গালুরুবাসী বিদ্যাসাগর নাম্নী এক বড় ব্যবসায়ীর সঙ্গে বিবাহবন্ধনে আবদ্ধ হন। ২০১১ সালের জানুয়ারীতে মীনা নয়নিকা নামের এক কন্যার জন্ম দেন যে অভিনেতা বিজয়ের সঙ্গে 'থেরি' (২০১৬) চলচ্চিত্রে শিশুশিল্পী হিসেবে অভিনয় করে।

'

কর্মজীবন
--------

শিশু শিল্পী
মীনা ১৯৮২ সালে শিশু শিল্পী হিসেবে নেনজাঙ্গাল চলচ্চিত্রে তার কর্মজীবন শুরু করেন, যেখানে শিবাজি গণেশন তাকে জন্মদিনের পার্টিতে দেখেছিলেন। তিনি শিশু শিল্পী হিসেবে গণেশনের সাথে বেশ কয়েকটি চলচ্চিত্রে অভিনয় করেছেন।তিনি রজনীকান্তের সাথে এনকেও কেত্তা কুরাল এবং আনবুল্লা রজনীকান্ত নামে দুটি চলচ্চিত্রে শিশু শিল্পী হিসেবে অভিনয় করেছেন। আনবুল্লা রজনীকান্ত, যেখানে তিনি রজনীকান্তকে উষ্ণতা প্রদানকারী একটি অসুস্থ শিশুর ভূমিকায় অভিনয় করেছিলেন - যা তার ক্যারিয়ারের বৃদ্ধিতে একটি প্রধান নির্দেশক হয়ে ওঠে। শিশু শিল্পী হিসেবে মালায়লাম ভাষায় তার আত্মপ্রকাশ হয়েছিল পিজি পরিচালিত ওরু কচুকথা আরম পরায়থা কথা মুভিতে। বিশ্বম্ভরন। তিনি একটি শিশু হিসাবে ৪৫ টিরও বেশি চলচ্চিত্রে উপস্থিত ছিলেন।

ফিল্মগ্রাফি
-----------

পুরস্কার এবং মনোনয়ন
--------------------

তথ্যসূত্র
---------

{{ সূত্র তালিকা }

বহিঃসংযোগ
---------

* ইন্টারনেট মুভি ডেটাবেজে মীনা (ইংরেজি)

1. ↑   starsunfolded.com, 2017. Retrieved 4 December 2019
2. 1 2 3  Athira M. (২৯ মে ২০১৩)। "A different scene"। The Hindu। সংগ্রহের তারিখ ২৩ সেপ্টেম্বর ২০১৩।
3. 1 2  "Meena weds Vidyasagar" indiaglitz.com, 13 July 2009. Retrieved 16 September 2012
4. ↑  "Evergreen heroine: Meena"
5. ↑  "Top 10 ever-green actresses in Telugu films"
6. ↑  "Meena weds Vidyasagar at Tirumala"। *Sify Movies*। ১২ জুলাই ২০০৯। ১৩ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৩।
7. ↑  "Meena delivers a baby girl"। *Oneindia*। ৩ জানুয়ারি ২০১১। ১৬ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১১।
8. ↑  জর্জ, বিজয় (19 মার্চ 2005)। "নেতৃস্থানীয় ভদ্রমহিলা". হিন্দু. চেন্নাই, ভারত। 23 মে 2005 তারিখে মূল থেকে আর্কাইভ করা হয়েছে। 1 মে 2009 সংগৃহীত
**মীনাক্ষী গোস্বামী**  (ইংরেজি:  **Meenakshi Goswami**)  একজন খ্যাতনামা ভারতীয় বাঙালি চলচ্চিত্র অভিনেত্রী, যিনি মূলত বাংলা চলচ্চিত্রে অভিনয় করতেন। তিনি প্রধানত সহায়ক অভিনেত্রী হিসাবে ভূমিকা রাখতেন। তিনি ওগো বধূ সুন্দরী, দুই পাতা, অমর গীতি, সম্রাট ও সুন্দরী, ছোটবউ, শ্বেত পাথরের থালার মতো চলচ্চিত্রে কাজ করেছিলেন। তিনি বিশেষত তার জনপ্রিয় সংলাপ প্রদানের জন্য পরিচিত। চলচ্চিত্রে অভিনয়ের পাশাপাশি তিনি ২০০০ সালে একাধিক ওয়াটার ব্যালে'ও পরিচালনা করেছিলেন। তিনি রেডিও নাটক ও টেলিভিশন ধারাবাহিকেও কাজ করেছিলেন। তিনি "কলকাতার কাছে" নামক টেলিভিশন ধারাবাহিক পরিচালনা করেছিলেন।

প্রাথমিক জীবন
-------------

মীনাক্ষী গোস্বামী ১৯৩৩ সালের ২১শে মে উত্তরপ্রদেশের এলাহাবাদে জন্মগ্রহণ করেছিলেন, তিনি ১৯৫০ সালে জগত্তারন ইন্টারমিডিয়েট স্কুলে এবং পরে ১৯৫৪ সালে এলাহাবাদ বিশ্ববিদ্যালয়ে পড়াশোনা করেছিলেন। তার ছাত্র জীবনের দিনগুলিতে তিনি ছিলেন একজন ভাল ক্রীড়াবিদ (ভলিবল খেলোয়াড় এবং সাঁতারু), তিনি এই উদ্দেশ্যে রাশিয়া সফর করেছিলেন এবং এলাহাবাদ বিশ্ববিদ্যালয় ভলিবল দলের সদস্য ছিলেন। পরে তিনি ১৯৮০ সালে পিপলস লিটল থিয়েটারে (পিএলটি) যোগ দিয়েছিলেন, তিনি সাধন গুহ এবং অতীনলাল গাঙ্গুলির কাছ থেকে নাচ শিখেছিলেন।

নির্বাচিত চলচ্চিত্র
-------------------

* আলেয়ার আলো (২০১৩)
* লজ্জা (২০১০)
* স্ত্রীর মর্যাদা (২০০২)
* বাবা কেন চাকর (১৯৯৮)
* চৌধুরী পরিবার (১৯৯৮)
* গঙ্গা (১৯৯৮)
* প্রেম জোয়ারে (১৯৯৭)
* জীবন যোদ্ধা (১৯৯৫)
* কালপুরুষ (১৯৯৪)
* মায়া মমতা (১৯৯৩)
* মায়াবিনী (১৯৯২)
* শ্বেত পাথরের থালা (১৯৯২)
* ইডিয়ট (১৯৯২)
* নীলিমায় নীল (১৯৯১)
* জোয়ার ভাটা (১৯৯০)
* ঘরের বউ (১৯৯০)
* ছোটবউ (১৯৮৮)
* প্রতিকার (১৯৮৭)
* সম্রাট ও সুন্দরী (১৯৮৭)
* শ্যামসাহেব (১৯৮৬)
* নিশান্তে (১৯৮৫)
* অমরগীতি (১৯৮৪)
* দুটি পাতা (১৯৮৩)
* তনয়া (১৯৮৩)
* অপরূপা (১৯৮২)
* মেঘমুক্তি (১৯৮২)
* ওগো বধূ সুন্দরী (১৯৮১)
* দক্ষযজ্ঞ (১৯৮০)

টেলিভিশন
--------

* এই নরদেহ

তথ্যসূত্র
---------

1. ↑  "Bengali Actress Minakshi Goswami Dead"। newsonindiancelebrities.in। সংগ্রহের তারিখ এপ্রিল ৮, ২০১২।
2. ↑  "About Minakshi Goswami"। *gomolo.com*। ১৩ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৩ জুন ২০২০।
বিষ্ণুপ্রিয়া মণিপুরী ভাষাশহীদ সুদেষ্ণা সিংহের স্মৃতিস্তম্ভ
**সুদেষ্ণা সিংহ** (১৯৬৪- ১৬ মার্চ, ১৯৯৬) আদিবাসী ভাষাশহীদ এবং দ্বিতীয় নারী ভাষাশহীদ।

সুদেষ্ণা সিংহ ১৯৯৬ সনে ভারতের আসাম রাজ্যে বিষ্ণুপ্রিয়া মণিপুরী ভাষা স্বীকৃতির আন্দোলনে শহীদ হন। আসামের বরাক উপত্যকায় বিষ্ণুপ্রিয়া মণিপুরীদের দীর্ঘ ভাষা আন্দোলনের ইতিহাসে ১৬ই মার্চ একটি স্মরণীয় দিন। ১৯৫৫ সাল থেকে শুরু হওয়া এই আন্দোলনের ধারাবাহিকতায় ভাষাবিপ্লবীরা বরাক উপত্যকায় ১৯৯৬ সালের মার্চ মাসে ৫০১ ঘণ্টার রেলপথ-রাজপথ অবরোধ কর্মসূচী ঘোষণা করে। ১৬ই মার্চ আসামের পাথারকান্দির কলকলিঘাট রেলস্টেশনে আন্দোলনকারীদের একটি মিছিলে ভারতীয় পুলিশ গুলিবর্ষন করলে ঘটনাস্থলে গুলিতে প্রাণ হারান বত্রিশ বছরের তরুণী সুদেষ্ণা সিংহ।
এই গুলি চালনায় আহত হন অরুন সিংহ, প্রমোদিনী সিংহ, কমলাকান্ত সিংহ, দীপংকর সিংহ, প্রতাপ সিংহ, নমিতা সিংহ, রত্না সিংহ, বিকাশ সিংহ, শ্যামল সিংহ সহ আরো অনেকে। 
এ ঘটনায় অসংখ্য ভাষাবিদ্রোহী আহত হন এবং ব্যাপক ধরপাকড় হয়। বিষ্ণুপ্রিয়া মণিপুরী ভাষা স্বীকৃতির আন্দোলনকে উপেক্ষা করতে পারেনা আসাম সরকার। অবশেষে ২০০১ সালের ৭ ফেব্রুয়ারি বরাক উপত্যকার ১৫২টি প্রাথমিক বিদ্যালয়ে বিষ্ণুপ্রিয়া মণিপুরী ভাষায় শিক্ষাদান চালু করে। এরপর ২০০৬ সালের ৮ মার্চ ভারতের সর্বোচ্চ ন্যায়ালয় বা সুপ্রীমকোর্টের এক রায়ের মাধ্যমে বিষ্ণুপ্রিয়া মণিপুরী ভাষাকে ভারতের একটি স্বতন্ত্র ভাষার স্বীকৃতি দেওয়া হয়।

তথ্যসূত্র
---------

1. ↑  "বিষ্ণুপ্রিয়া মণিপুরী ভাষার জন্য - আয়োজন"। *The Daily Ittefaq*। ১৬ মার্চ ২০১৮। সংগ্রহের তারিখ ১২ ডিসে ২০১৮। [*স্থায়ীভাবে অকার্যকর সংযোগ*]
2. ↑  [author\_link] (১৫ মার্চ ২০১৬)। "সুদেষ্ণা দিবস"। *প্রথম আলো*। সংগ্রহের তারিখ ১২ ডিসে ২০১৮।
3. ↑  "মাতৃভাষার জন্য জীবন দিয়েছিলেন সুদেষ্ণা"। *RTV Online*। ১১ মার্চ ২০১৮। সংগ্রহের তারিখ ১২ ডিসে ২০১৮।
ওল্ড দিল্লি রেল স্টেশন (স্টেশন কোড: ডিএলআই) নামেও পরিচিত **দিল্লি জংশন** দিল্লি শহরের প্রাচীনতম রেল স্টেশন। এটি একটি জংশন স্টেশন। এটি চলাচলকারী ট্রেনের সংখ্যার বিবেচনায় ভারতের অন্যতম ব্যস্ততম রেলওয়ে স্টেশন। প্রতিদিন প্রায় ২৫০ টি ট্রেন এই স্টেশন থেকে যাত্রা শুরু বা শেষ করে, অথবা এই স্টেশন হয়ে চলাচল করে। এটি ১৮৬৪ সালে চাঁদনী চৌকের কাছে প্রতিষ্ঠিত হয়, যখন কলকাতার হাওড়া থেকে ট্রেনসমূহ দিল্লি পর্যন্ত যাত্রা শুরু করে। এটির বর্তমান ভবনটি ব্রিটিশ ভারত সরকার নিকটবর্তী লাল কেল্লার নির্মাণ শৈলীতে তৈরি করে এবং এটি ১৯০৩ সালে চালু করা হয়। এটি দেশের একটি গুরুত্বপূর্ণ রেল স্টেশন এবং এটি নতুন দিল্লির প্রায় ৬০ বছর আগে নির্মিত হয়। এটির নিকটে দিল্লি মেট্রোর চাঁদনী চৌক স্টেশনটি অবস্থিত।

ইতিহাস
------

স্টেশনটি ১৮৬৪ সালে কলকাতা থেকে আগত একটি একটি ব্রডগেজ ট্রেনের মাধ্যমে শুরু হয়। রাজপুতানা স্টেট রেলওয়ের দ্বারা দিল্লি থেকে রেওয়ারী পর্যন্ত এবং আরও পরে আজমির পর্যন্ত মিটার-গেজ ট্র্যাকটি ১৮৭৩ সালে স্থাপন করা হয় এবং এই স্টেশন থেকে মিটার-গেজ ট্রেনসমূহের চলাচল ১৮৭৬ সালে শুরু হয়।

স্টেশনটির বর্তমান ভবন ১৯০০ সালে নির্মিত হয় এবং ১৯০৩ সালে জনসাধারণের জন্য উন্মুক্ত করা হয়। মাত্র ২ টি প্ল্যাটফর্ম ও ১০০০ জন যাত্রী সহ যাত্রা শুরু করা, দিল্লি রেল স্টেশন বর্তমানে প্রতিদিন ১,৮০,০০০ জনেরও বেশি যাত্রী পরিচালনা করে এবং প্রায় ১৯০ টি ট্রেন প্রতিদিন স্টেশনটির মাধ্যমে যাত্রা শুরু, যাত্রা শেষ, বা যাতায়াত করে।

১৯০৪ সালে আগ্রা-দিল্লি রেলপথ চালু হয়। সেই সময়ে দিল্লি ছয়টি রেলওয়ে ব্যবস্থার অংশ ছিল। ইস্ট ইন্ডিয়ান রেলওয়ে, নর্থ-ওয়েস্টার্ন রেলওয়ে, এবং অওধ ও রোহিলখণ্ড রেলপথ গাজিয়াবাদ থেকে যমুনা নদী পেরিয়ে দিল্লিতে প্রবেশ করে। দিল্লি–পানিপথ–আম্বালা সেনানিবাস–কালকা রেলপথ দিল্লি থেকে উত্তর দিকে অগ্রসর হয় এবং রাজপুতানা–মালব রেলওয়ে গুড়গাঁও ও রেওয়ারী জংশনের দিক থেকে অল্প দূরত্বে দিল্লি জেলা অতিক্রম করে।

তথ্যসূত্র
---------

1. ↑  "Delhi District: Trade and communications"। *The Imperial Gazetteer of India, Vol. 11*। Oxford at Clarendon Press। ১৯০৯। পৃষ্ঠা 229।

বহিঃসংযোগ
---------